नया समन जारी, सवालों का सामना करने आज नहीं पहुंचीं थीं
Delhi Excise Policy Scam Case:  Enforcement Directorate (ED) On K Kavitha दिल्ली शराब नीति मामले में तेलंगाना के मुख्यमंत्री KCR की बेटी के कविता से ED दोबारा पूछताछ करेगी। उन पर मनी लॉन्ड्रिंग करने का आरोप है
ED ने तेलंगाना CM की बेटी के कविता को गुरुवार को नया समन जारी कर 20 मार्च को पूछताछ के लिए बुलाया है। इसके पहले कविता आज ED के सामने पेश नहीं हुईं। उन्होंने एजेंसी के पास अपने वकील के हाथों डॉक्यूमेंट्स भेज दिए। ED ने उन्हें दिल्ली शराब नीति मामले में पूछताछ के लिए तलब किया था।
के कविता ने कल सुप्रीम कोर्ट में याचिका लगाई थी कि नियमों के तहत ED एक महिला को पूछताछ के लिए अपने ऑफिस में नहीं बुला सकती है। ED को पूछताछ करने के लिए उनके घर आना होगा। सुप्रीम कोर्ट इस मामले में 24 मार्च को सुनवाई करेगा, लेकिन कोर्ट ने कविता को कोई अंतरिम राहत नहीं दी थी।
हैदराबाद में भाजपा महासचिव को वाटेंड बताया
हैदराबाद में भाजपा के खिलाफ BRS को पोस्टर वॉर लगातार जारी हैं। अब वहां भाजपा के राष्ट्रीय महासचिव बीएल संतोष पर निशाना साधते हुए पोस्टर लगाए गए हैं। इन पोस्टर्स में बीएल संतोष को क्रिमिनल बताते हुए वांटेड घोषित किया गया है। उनपर आरोप लगाया है कि वे विधायकों का शिकार करने में एक्सपर्ट हैं।
BRS पार्टी ने दिल्ली में दिखाई ताकत
कविता की पार्टी BRS ने आज दिल्ली में अपनी ताकत दिखाई। पार्टी के मंत्री और सीनियर नेता कविता का समर्थन करने के लिए तेलंगाना से दिल्ली आए। नेताओं ने आरोप लगाया कि ED भाजपा की सहयोगी बन गई है।
कविता ने कहा कि ED के समन के पीछे राजनीतिक साजिश है। कविता ने उनके फोन को जब्त किए जाने को भी चुनौती दी।
कल कविता के पूर्व ऑडिटर से हुई थी पूछताछ
जांच एजेंसी ने कल हैदराबाद के शराब कारोबारी अरूण रामचंद्र पिल्लई और के कविता के पूर्व ऑडिटर बुच्चीबाबू गोरांत्ला से पूछताछ की थी। जांच एजेंसी ने उन्हें ‘साउथ ग्रुप’ का हिस्सा बताया है। एजेंसी का आरोप है कि कविता भी ‘साउथ ग्रुप’ का हिस्सा थीं। साउथ ग्रुप ने रिश्वत देकर दिल्ली की शराब नीति में बदलाव कराए और पैसे कमाए। साउथ कार्टेल में कथित तौर पर के कविता के अलावा मगनुनता श्रीनिवासलु रेड्डी और आंध्र प्रदेश की YSRCP पार्टी के एक सांसद शामिल थे।
11 मार्च को 9 घंटे तक हुई थी पूछताछ
इससे पहले ED कविता से 11 मार्च को 9 घंटे पूछताछ कर चुकी है। रिपोर्ट्स के मुताबिक, इस दौरान उनसे हैदराबाद के बिजनेसमेन अरुण रामचंद्रन पिल्लई के बयानों के बारे में पूछताछ की गई थी। पिल्लई को इसी केस में गिरफ्तार किया गया है। उसे ‘साउथ ग्रुप' का फ्रंटमैन कहा जाता है। माना जाता है कि वह कविता का करीबी है। उनके बयान को मनी लॉन्ड्रि्ंग एक्ट (PMLA) के तहत दर्ज किया गया था।
ये खबर भी पढ़ें...
कविता बोलीं-चुनावी राज्यों में मोदी से पहले पहुंचती हैं एजेंसी, कांग्रेस करे गठबंधन
तेलंगाना के CM केसीआर की बेटी के कविता ने केंद्र सरकार पर जांच एजेंसियों का गलत इस्तेमाल करने का आरोप लगाया है। उन्होंने कहा कि जहां चुनाव होता है, वहां मोदी से पहले प्रवर्तन निदेशालय (ED) पहुंच जाती है। पूरी खबर पढ़िए...
KCR की बेटी ने BJP सांसद को दी धमकी:कहा- बीच चौराहे पर चप्पल से मारूंगी; भाजपा नेता ने थाने में की शिकायत
तेलंगाना के CM के. चंद्रशेखर राव की बेटी और TRS MLC के. कविता भाजपा सांसद पर आपत्तिजनक टिप्पणी की है। उन्होंने सांसद को बीच चौराहे पर चप्पल से मारने की धमकी दी। पढ़िए पूरी खबर...